CELEX: 32017D1910
Language: fi
Date: 2017-10-17 00:00:00
Title: Komission täytäntöönpanopäätös (EU) 2017/1910, annettu 17 päivänä lokakuuta 2017, päätöksen 93/52/ETY muuttamisesta siltä osin kuin kyse on tiettyjen Espanjan alueiden luomistaudista (B. melitensis) vapaasta asemasta, päätöksen 2003/467/EY muuttamisesta siltä osin kuin kyse on Kyproksen ja tiettyjen Espanjan alueiden virallisesti naudan luomistaudista vapaasta asemasta ja Italian virallisesti naudan tarttuvasta leukoosista vapaasta asemasta, ja päätöksen 2005/779/EY muuttamisesta siltä osin kuin kyse on Italian Campanian alueen sian vesikulaaritaudista vapaasta asemasta (tiedoksiannettu numerolla C(2017) 6891) (ETA:n kannalta merkityksellinen teksti. )

19.10.2017   
            
            
               FI
            
            
               Euroopan unionin virallinen lehti
            
            
               L 269/46
            
         KOMISSION TÄYTÄNTÖÖNPANOPÄÄTÖS (EU) 2017/1910,
   annettu 17 päivänä lokakuuta 2017,
   päätöksen 93/52/ETY muuttamisesta siltä osin kuin kyse on tiettyjen Espanjan alueiden luomistaudista (B. melitensis) vapaasta asemasta, päätöksen 2003/467/EY muuttamisesta siltä osin kuin kyse on Kyproksen ja tiettyjen Espanjan alueiden virallisesti naudan luomistaudista vapaasta asemasta ja Italian virallisesti naudan tarttuvasta leukoosista vapaasta asemasta, ja päätöksen 2005/779/EY muuttamisesta siltä osin kuin kyse on Italian Campanian alueen sian vesikulaaritaudista vapaasta asemasta
   
      
         (tiedoksiannettu numerolla C(2017) 6891)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A.II. olevan 7 kohdan ja liitteessä D olevan I luvun E jakson,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (3) ja erityisesti sen liitteessä A olevan 1 luvun II jakson,
   sekä katsoo seuraavaa:
   
               (1)
            
            
               Direktiivissä 91/68/ETY vahvistetaan eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista (Brucella melitensis).
            
         
               (2)
            
            
               Komission päätöksen 93/52/ETY (4) mukaan sen liitteessä II tarkoitetut jäsenvaltioiden alueet tunnustetaan virallisesti vapaiksi luomistaudista (B. melitensis) direktiivissä 91/68/ETY vahvistettujen edellytysten mukaisesti.
            
         
               (3)
            
            
               Espanja on toimittanut komissiolle asiakirjat, jotka osoittavat, että La Riojan ja Valencian itsehallintoalueet ja Kastilia-La Manchan itsehallintoalueen maakunnat Albacete, Cuenca ja Guadalajara täyttävät direktiivissä 91/68/ETY vahvistetut luomistaudista (B. melitensis) virallisesti vapaan aseman edellytykset lammas- ja vuohikarjojen osalta.
            
         
               (4)
            
            
               Espanjan toimittamien asiakirjojen arvioinnin perusteella La Riojan ja Valencian itsehallintoalueet ja Kastilia-La Manchan itsehallintoalueen maakunnat Albacete, Cuenca ja Guadalajara olisi tunnustettava virallisesti vapaiksi luomistaudista (B. melitensis) lammas- ja vuohikarjojen osalta.
            
         
               (5)
            
            
               Päätöksen 93/52/ETY liitettä II olisi sen vuoksi muutettava Espanjan osalta.
            
         
               (6)
            
            
               Direktiiviä 64/432/ETY sovelletaan unionin sisäiseen nautaeläinten ja sikojen kauppaan. Siinä vahvistetaan edellytykset, joiden mukaan jäsenvaltio tai sen alue voidaan julistaa virallisesti vapaaksi luomistaudista tai naudan tarttuvasta leukoosista nautakarjojen osalta.
            
         
               (7)
            
            
               Komission päätöksessä 2003/467/EY (5) säädetään, että sen liitteessä II olevassa 1 luvussa luetellut jäsenvaltiot ja 2 luvussa luetellut jäsenvaltioiden alueet on julistettu virallisesti vapaiksi luomistaudista nautakarjojen osalta. Päätöksessä 2003/467/EY säädetään myös, että sen liitteessä III olevassa 1 luvussa luetellut jäsenvaltiot ja 2 luvussa luetellut jäsenvaltioiden alueet on julistettu virallisesti vapaiksi naudan tarttuvasta leukoosista nautakarjojen osalta.
            
         
               (8)
            
            
               Kypros on toimittanut komissiolle asiakirjat, jotka osoittavat, että sen koko alue täyttää direktiivissä 64/432/ETY säädetyt edellytykset tullakseen julistetuksi luomistaudista virallisesti vapaaksi nautakarjojen osalta.
            
         
               (9)
            
            
               Kyproksen toimittamien asiakirjojen arvioinnin perusteella kyseinen jäsenvaltio olisi tunnustettava luomistaudista virallisesti vapaaksi jäsenvaltioksi nautakarjojen osalta ja merkittävä päätöksen 2003/467/EY liitteessä II olevan 1 luvun luetteloon.
            
         
               (10)
            
            
               Espanja on toimittanut komissiolle asiakirjat, jotka osoittavat, että Katalonian, Kastilia-La Manchan ja Galician itsehallintoalueet ja Kastilia ja Leónin itsehallintoalueen maakunta Zamora täyttävät direktiivissä 64/432/ETY vahvistetut edellytykset tullakseen julistetuksi luomistaudista virallisesti vapaiksi nautakarjojen osalta.
            
         
               (11)
            
            
               Espanjan toimittamien asiakirjojen arvioinnin perusteella Katalonian, Kastilia-La Manchan ja Galician itsehallintoalueet ja Kastilia ja Leónin itsehallintoalueen maakunta Zamora olisi julistettava luomistaudista virallisesti vapaiksi alueiksi nautakarjojen osalta ja merkittävä päätöksen 2003/467/EY liitteessä II olevan 2 luvun luetteloon.
            
         
               (12)
            
            
               Tietyt Italian alueet luetellaan nykyisin päätöksen 2003/467/EY liitteessä III olevan 2 luvun luettelossa naudan tarttuvasta leukoosista virallisesti vapaina alueina. Italia on nyt toimittanut komissiolle asiakirjat, jotka osoittavat, että sen koko alue täyttää direktiivissä 64/432/ETY säädetyt edellytykset tullakseen julistetuksi naudan tarttuvasta leukoosista virallisesti vapaaksi nautakarjojen osalta.
            
         
               (13)
            
            
               Italian toimittamien asiakirjojen arvioinnin perusteella kyseinen jäsenvaltio olisi julistettava naudan tarttuvasta leukoosista virallisesti vapaaksi jäsenvaltioksi nautakarjojen osalta ja merkittävä päätöksen 2003/467/EY liitteessä III olevan 1 luvun luetteloon, ja viittaukset kyseisen jäsenvaltion tiettyihin alueisiin kyseisen liitteen 2 luvussa olisi poistettava.
            
         
               (14)
            
            
               Sen vuoksi päätöksen 2003/467/EY liitteitä II ja III olisi muutettava.
            
         
               (15)
            
            
               Komission päätös 2005/779/EY (6) annettiin sen jälkeen, kun Italiassa oli ilmennyt sian vesikulaaritaudin taudinpurkauksia. Siinä säädetään eläinten terveyttä koskevista säännöistä sian vesikulaaritaudin osalta niillä kyseisen jäsenvaltion alueilla, jotka on tunnustettu sian vesikulaaritaudista vapaiksi ja lueteltu kyseisen päätöksen liitteessä I, sekä niillä kyseisen jäsenvaltion alueilla, joita ei ole tunnustettu kyseisestä taudista vapaiksi ja jotka on lueteltu kyseisen päätöksen liitteessä II.
            
         
               (16)
            
            
               Italiassa on toteutettu monien vuosien ajan ohjelmaa sian vesikulaaritaudin hävittämistä ja seurantaa varten tarkoituksena saavuttaa sian vesikulaaritaudista vapaa asema kyseisen jäsenvaltion kaikkien alueiden osalta. Italia on toimittanut komissiolle sian vesikulaaritaudista vapaata asemaa Campanian alueen osalta koskevia uusia tietoja, jotka osoittavat, että tauti on hävitetty kyseiseltä alueelta.
            
         
               (17)
            
            
               Italian toimittamien tietojen tarkastelun perusteella Campanian alue olisi tunnustettava sian vesikulaaritaudista vapaaksi, ja kyseinen alue olisi poistettava päätöksen 2005/779/EY liitteessä II olevasta luettelosta ja merkittävä sen sijaan kyseisen päätöksen liitteessä I olevaan luetteloon.
            
         
               (18)
            
            
               Sen vuoksi päätöksen 2005/779/EY liitteitä I ja II olisi muutettava.
            
         
               (19)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 93/52/ETY liite II tämän päätöksen liitteen I mukaisesti.
   2 artikla
   Muutetaan päätöksen 2003/467/EY liitteet II ja III tämän päätöksen liitteen II mukaisesti.
   3 artikla
   Muutetaan päätöksen 2005/779/EY liitteet I ja II tämän päätöksen liitteen III mukaisesti.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä lokakuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  EYVL L 224, 18.8.1990, s. 29.
   
      (3)  EYVL L 46, 19.2.1991, s. 19.
   
      (4)  Komission päätös 93/52/ETY, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (EYVL L 13, 21.1.1993, s. 14).
   
      (5)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
   
      (6)  Komission päätös 2005/779/EY, tehty 8 päivänä marraskuuta 2005, eläinten terveyttä koskevista suojatoimenpiteistä sian vesikulaaritautia vastaan Italiassa (EUVL L 293, 9.11.2005, s. 28).
   
      LIITE I
      Korvataan päätöksen 93/52/ETY liitteessä II oleva Espanjaa koskeva kohta seuraavasti:
      ”Espanjassa:
      
                  —
               
               
                  Asturian itsehallintoalue,
               
            
                  —
               
               
                  Baleaarien itsehallintoalue,
               
            
                  —
               
               
                  Kanariansaarten itsehallintoalue,
               
            
                  —
               
               
                  Kantabrian itsehallintoalue,
               
            
                  —
               
               
                  Kastilia-La Manchan itsehallintoalue: Albaceten, Cuencan ja Guadalajaran maakunnat,
               
            
                  —
               
               
                  Kastilia ja Leónin itsehallintoalue,
               
            
                  —
               
               
                  Extremaduran itsehallintoalue,
               
            
                  —
               
               
                  Galician itsehallintoalue,
               
            
                  —
               
               
                  La Riojan itsehallintoalue,
               
            
                  —
               
               
                  Navarran itsehallintoalue,
               
            
                  —
               
               
                  Baskimaan itsehallintoalue,
               
            
                  —
               
               
                  Valencian itsehallintoalue.”.
               
            
   
      LIITE II
      Muutetaan päätöksen 2003/467/EY liitteet II ja III seuraavasti:
      
                  1)
               
               
                  Muutetaan liite II seuraavasti:
                  
                              a)
                           
                           
                              Korvataan 1 luku seuraavasti:
                              ”1 LUKU
                              
                              
                                 Luomistaudista virallisesti vapaat jäsenvaltiot
                              
                              
                                          
                                             ISO-koodi
                                          
                                       
                                       
                                          
                                             Jäsenvaltio
                                          
                                       
                                    
                                          BE
                                       
                                       
                                          Belgia
                                       
                                    
                                          CZ
                                       
                                       
                                          Tšekki
                                       
                                    
                                          DK
                                       
                                       
                                          Tanska
                                       
                                    
                                          DE
                                       
                                       
                                          Saksa
                                       
                                    
                                          EE
                                       
                                       
                                          Viro
                                       
                                    
                                          IE
                                       
                                       
                                          Irlanti
                                       
                                    
                                          FR
                                       
                                       
                                          Ranska
                                       
                                    
                                          CY
                                       
                                       
                                          Kypros
                                       
                                    
                                          LV
                                       
                                       
                                          Latvia
                                       
                                    
                                          LT
                                       
                                       
                                          Liettua
                                       
                                    
                                          LU
                                       
                                       
                                          Luxemburg
                                       
                                    
                                          MT
                                       
                                       
                                          Malta
                                       
                                    
                                          NL
                                       
                                       
                                          Alankomaat
                                       
                                    
                                          AT
                                       
                                       
                                          Itävalta
                                       
                                    
                                          PL
                                       
                                       
                                          Puola
                                       
                                    
                                          RO
                                       
                                       
                                          Romania
                                       
                                    
                                          SI
                                       
                                       
                                          Slovenia
                                       
                                    
                                          SK
                                       
                                       
                                          Slovakia
                                       
                                    
                                          FI
                                       
                                       
                                          Suomi
                                       
                                    
                                          SE
                                       
                                       
                                          Ruotsi”;
                                       
                                    
                        
                              b)
                           
                           
                              Korvataan 2 luvussa Espanjaa koskeva kohta seuraavasti:
                              ”Espanjassa:
                              
                                          —
                                       
                                       
                                          Asturian itsehallintoalue,
                                       
                                    
                                          —
                                       
                                       
                                          Baleaarien itsehallintoalue,
                                       
                                    
                                          —
                                       
                                       
                                          Kanariansaarten itsehallintoalue,
                                       
                                    
                                          —
                                       
                                       
                                          Kastilia-La Manchan itsehallintoalue:
                                       
                                    
                                          —
                                       
                                       
                                          Kastilia ja Leónin itsehallintoalue: Burgosin, Sorian, Valladolidin ja Zamoran maakunnat,
                                       
                                    
                                          —
                                       
                                       
                                          Katalonian itsehallintoalue,
                                       
                                    
                                          —
                                       
                                       
                                          Galician itsehallintoalue,
                                       
                                    
                                          —
                                       
                                       
                                          La Riojan itsehallintoalue,
                                       
                                    
                                          —
                                       
                                       
                                          Murcian itsehallintoalue,
                                       
                                    
                                          —
                                       
                                       
                                          Navarran itsehallintoalue,
                                       
                                    
                                          —
                                       
                                       
                                          Baskimaan itsehallintoalue.”;
                                       
                                    
                        
            
                  2)
               
               
                  Muutetaan liite III seuraavasti:
                  
                              a)
                           
                           
                              Korvataan 1 luku seuraavasti:
                              ”1 LUKU
                              
                              
                                 Naudan tarttuvasta leukoosista virallisesti vapaat jäsenvaltiot
                              
                              
                                          
                                             ISO-koodi
                                          
                                       
                                       
                                          
                                             Jäsenvaltio
                                          
                                       
                                    
                                          BE
                                       
                                       
                                          Belgia
                                       
                                    
                                          CZ
                                       
                                       
                                          Tšekki
                                       
                                    
                                          DK
                                       
                                       
                                          Tanska
                                       
                                    
                                          DE
                                       
                                       
                                          Saksa
                                       
                                    
                                          EE
                                       
                                       
                                          Viro
                                       
                                    
                                          IE
                                       
                                       
                                          Irlanti
                                       
                                    
                                          ES
                                       
                                       
                                          Espanja
                                       
                                    
                                          IT
                                       
                                       
                                          Italia
                                       
                                    
                                          CY
                                       
                                       
                                          Kypros
                                       
                                    
                                          LV
                                       
                                       
                                          Latvia
                                       
                                    
                                          LT
                                       
                                       
                                          Liettua
                                       
                                    
                                          LU
                                       
                                       
                                          Luxemburg
                                       
                                    
                                          NL
                                       
                                       
                                          Alankomaat
                                       
                                    
                                          AT
                                       
                                       
                                          Itävalta
                                       
                                    
                                          PL
                                       
                                       
                                          Puola
                                       
                                    
                                          SI
                                       
                                       
                                          Slovenia
                                       
                                    
                                          SK
                                       
                                       
                                          Slovakia
                                       
                                    
                                          FI
                                       
                                       
                                          Suomi
                                       
                                    
                                          SE
                                       
                                       
                                          Ruotsi
                                       
                                    
                                          UK
                                       
                                       
                                          Yhdistynyt kuningaskunta”;
                                       
                                    
                        
                              b)
                           
                           
                              Poistetaan 2 luvusta Italiaa koskeva kohta.
                           
                        
            
   
      LIITE III
      Muutetaan päätöksen 2005/779/EY liitteet I ja II seuraavasti:
      
                  1)
               
               
                  Lisätään liitteeseen I Basilicataa koskevan kohdan ja Emilia-Romagnaa koskevan kohdan väliin kohta seuraavasti:
                  
                              ”—
                           
                           
                              Campania”;
                           
                        
            
                  2)
               
               
                  Poistetaan liitteestä II Campaniaa koskeva kohta.